ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน(ฉบับที่ ๔)พ.ศ.๒๕๕๐ โดยที่เป็นการสมควรแก้ไขเพิ่มเติมระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ เพื่อให้สอดคล้องกับระบบการบริหารการเงินการคลังภาครัฐด้วยระบบอิเล็กทรอนิกส์(Government Fiscal ManagementInformation System) ของกระทรวงการคลังและการปรับปรุงโครงสร้างและบทบาทภารกิจของหน่วยงานอาศัยอำนาจตามความในมาตรา ๘๔แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๔) พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกนิยามคำว่า หน่วยงานในสังกัดหัวหน้าการเงิน ผู้ปฏิบัติงานและ ใบสำคัญคู่จ่าย ในข้อ ๓ของระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงินพ.ศ. ๒๕๔๒ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗และให้ใช้ความต่อไปนี้แทนหน่วยงานในสังกัด หมายความว่าหน่วยงานในสำนักงานระดับสำนักหรือเทียบเท่า และสำนักงานศาลหัวหน้าการเงิน หมายความว่าผู้อำนวยการกลุ่มที่ปฏิบัติงานการเงินของสำนักงานหรือข้าราชการซึ่งได้รับมอบหมายให้ปฏิบัติหน้าที่ในลักษณะเดียวกันผู้ปฏิบัติงาน หมายความว่าตุลาการศาลปกครอง ข้าราชการฝ่ายศาลปกครอง และลูกจ้างของสำนักงานใบสำคัญคู่จ่าย หมายความว่าหลักฐานการจ่ายเงินที่เป็นใบเสร็จรับเงิน หลักฐานของธนาคารแสดงการจ่ายเงินให้แก่เจ้าหนี้หรือหลักฐานการนำเงินเข้าบัญชีเงินฝากของผู้รับที่ธนาคารและให้รวมถึงใบนำส่งเงินต่อคลังด้วยข้อ ๔ให้แก้ไขคำว่า กองการเงินและบัญชีผู้อำนวยการกองการเงินและบัญชี หัวหน้าสำนักงานศาลและ หัวหน้าฝ่ายบริหารทั่วไป ในระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน พ.ศ. ๒๕๔๒ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗ เป็น สำนักบริหารการเงินและต้นทุนผู้อำนวยการสำนักบริหารการเงินและต้นทุนผู้อำนวยการสำนักงานศาล และผู้อำนวยการกลุ่มบริหารทั่วไป ตามลำดับข้อ ๕ให้ยกเลิกความในข้อ ๗ของระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ และให้ใช้ความต่อไปนี้แทนข้อ ๗เมื่อพระราชบัญญัติงบประมาณรายจ่ายประจำปีหรือพระราชบัญญัติงบประมาณรายจ่ายเพิ่มเติมใช้บังคับแล้วให้สำนักงานจัดทำแผนการเบิกจ่ายเงินประจำปีเพื่อเบิกเงินกับกรมบัญชีกลางและให้ฝากเงินดังกล่าวไว้กับธนาคารที่เป็นรัฐวิสาหกิจดอกเบี้ยซึ่งเกิดจากเงินฝากธนาคารตามวรรคหนึ่งให้นำส่งคลังเป็นรายได้แผ่นดินอย่างช้าไม่เกินสามวันทำการนับจากวันที่ธนาคารแจ้งหรือบันทึกแสดงยอดดอกเบี้ยในสมุดบัญชีเงินฝากธนาคารให้แล้วข้อ ๖ให้ยกเลิกความในวรรคหนึ่งของข้อ ๙ของระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงินพ.ศ. ๒๕๔๒ และให้ใช้ความต่อไปนี้แทนข้อ ๙ การรับเงินทุกรายการจะต้องบันทึกเงินที่ได้รับในบัญชีเงินสดหรือบัญชีเงินฝากธนาคารภายในวันที่ได้รับเงินนั้นโดยให้แสดงให้ทราบว่าได้รับเงินตามแบบคำขอเบิกเงินงบประมาณใบเสร็จรับเงินหรือเอกสารอื่นข้อ ๗ให้ยกเลิกความในข้อ ๑๖ของระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ และให้ใช้ความต่อไปนี้แทนข้อ ๑๖ ก่อนเริ่มต้นใช้เงินงบประมาณประจำปีให้หน่วยงานในสังกัดจัดทำทะเบียนคุมเงินงบประมาณรายจ่ายประจำปีเพื่อควบคุมการใช้จ่ายงบประมาณในวงเงินที่หน่วยงานได้รับอนุมัติจัดสรรตามแผนการใช้จ่ายเงินประจำปีข้อ ๘ให้ยกเลิกความในข้อ ๑๘ของระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๒) พ.ศ. ๒๕๔๔ และให้ใช้ความต่อไปนี้แทนข้อ ๑๘ หน่วยงานในสังกัดใดประสงค์จะดำเนินการจัดซื้อจัดจ้างหรือดำเนินการใดๆ ซึ่งต้องเบิกเงินของสำนักงาน ให้ตรวจสอบงบประมาณที่ได้รับอนุมัติและวงเงินงบประมาณคงเหลือในทะเบียนคุมเงินงบประมาณรายจ่ายประจำปีของหน่วยงานว่ามีเพียงพอที่จะเบิกจ่ายได้ก่อนเสนอผู้มีอำนาจอนุมัติให้ดำเนินการและขออนุมัติเบิกจ่ายเงินข้อ ๙ให้ยกเลิกความในข้อ ๒๑ของระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗และให้ใช้ความต่อไปนี้แทนข้อ ๒๑ ให้ผู้ดำรงตำแหน่งดังต่อไปนี้มีอำนาจอนุมัติให้ดำเนินการและอนุมัติจ่ายเงินภายในวงเงิน ดังนี้(๑) ผู้อำนวยการสำนัก ไม่เกิน ๒๐,๐๐๐บาท(๒) ผู้อำนวยการสำนักบริหารการเงินและต้นทุนและผู้อำนวยการสำนักบริหารทรัพย์สินไม่เกิน ๒๐๐,๐๐๐บาท(๓) ผู้อำนวยการสำนักงานศาล ไม่เกิน ๕๐๐,๐๐๐บาท(๔) รองเลขาธิการ ไม่เกิน ๒,๐๐๐,๐๐๐บาท(๕) เลขาธิการ ไม่จำกัดวงเงินข้อ ๑๐ให้ยกเลิกความในข้อ ๒๙ของระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗และให้ใช้ความต่อไปนี้แทนข้อ ๒๙ การลงนามในเช็คให้ผู้อำนวยการสำนักบริหารการเงินและต้นทุน ลงนามร่วมกับเลขาธิการหรือรองเลขาธิการตามวงเงินที่กำหนดในข้อ๒๑สำหรับสำนักงานศาลให้ผู้อำนวยการสำนักงานศาลลงนามร่วมกับผู้อำนวยการกลุ่มที่รับผิดชอบเกี่ยวกับการเงินตามวงเงินที่กำหนดในข้อ๒๑ (๓)ข้อ ๑๑ให้ยกเลิกความในข้อ ๓๙ของระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ และให้ใช้ความต่อไปนี้แทนข้อ ๓๙ในวันก่อนกำหนดการจ่ายเงินเดือนและค่าจ้างอย่างน้อยสามวันทำการให้สำนักบริหารการเงินและต้นทุนนำเงินเดือนและค่าจ้างคงเหลือสุทธิ เข้าฝากธนาคารในบัญชีของผู้ปฏิบัติงานแต่ละรายเพื่อที่ผู้ปฏิบัติงานจะสามารถเบิกเงินจากธนาคารได้ตามกำหนดเวลาและให้ขอหลักฐานการนำเงินเข้าบัญชีธนาคารดังกล่าวเก็บไว้เป็นหลักฐานทางบัญชีต่อไปข้อ ๑๒ให้ยกเลิกความใน (๕) ของข้อ ๕๐ของระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงินพ.ศ. ๒๕๔๒ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗และให้ใช้ความต่อไปนี้แทน(๕) เป็นการทดรองจ่ายเงินสวัสดิการต่างๆให้แก่ข้าราชการหรือลูกจ้างของสำนักงานทั้งนี้เฉพาะเงินสวัสดิการที่จะต้องขอเบิกจากกรมบัญชีกลางหรือสำนักงานคลังจังหวัดข้อ ๑๓ให้ยกเลิกความใน (๑) และ (๒)ของวรรคหนึ่ง ข้อ ๕๘ ของระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน พ.ศ. ๒๕๔๒ และให้ใช้ความต่อไปนี้แทน(๑) สำหรับสำนักงานให้ฝากเก็บที่กรมธนารักษ์กระทรวงการคลัง(๒)สำหรับสำนักงานศาลให้ฝากเก็บที่สำนักงานคลังจังหวัดข้อ ๑๔ให้ยกเลิกความในข้อ ๗๑ และข้อ ๗๒ของระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงินพ.ศ. ๒๕๔๒ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการเงินและการเก็บรักษาเงิน(ฉบับที่ ๓) พ.ศ. ๒๕๔๗ และให้ใช้ความต่อไปนี้แทนข้อ ๗๑เมื่อเริ่มปีงบประมาณให้สำนักบริหารการเงินและต้นทุนโอนเงินงบประมาณให้สำนักงานศาลทุกแห่งเพื่อเป็นค่าใช้จ่ายตามแผนการใช้จ่ายเงินประจำปีกรณีสำนักงานศาลใดมีความจำเป็นต้องปรับแผนการใช้จ่ายเงินโดยไม่กระทบต่อวงเงินงบประมาณที่สำนักงานศาลนั้นได้รับให้รายงานเหตุผลความจำเป็นต่อเลขาธิการและแจ้งให้สำนักบริหารการเงินและต้นทุนทราบเพื่อประโยชน์ตามวรรคหนึ่งข้อ ๗๒สำนักงานศาลใดมีความจำเป็นต้องใช้เงินเกินกว่าวงเงินงบประมาณที่สำนักงานศาลนั้นได้รับให้เสนอเหตุผลความจำเป็นต่อเลขาธิการผ่านสำนักนโยบายและแผนและให้สำนักนโยบายและแผนพิจารณาและเสนอความเห็นต่อเลขาธิการข้อ ๑๕ให้ยกเลิกความในข้อ ๗๓ของระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗ข้อ ๑๖ให้ยกเลิกความในข้อ ๗๖ของระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗และให้ใช้ความต่อไปนี้แทนข้อ ๗๖ให้สำนักบริหารการเงินและต้นทุนจัดทำงบทดลองของสำนักงานเสนอต่อเลขาธิการเป็นประจำทุกเดือนอย่างช้าภายในวันที่ ๑๐ ของเดือนถัดไปให้เจ้าหน้าที่การเงินจัดทำงบทดลองของสำนักงานศาลเสนอต่อผู้อำนวยการสำนักงานศาลและส่งให้ผู้อำนวยการสำนักบริหารการเงินและต้นทุนภายในวันที่๕ ของเดือนถัดไป เพื่อจัดทำรายงานการเงินในภาพรวมเสนอต่อเลขาธิการตามวรรคหนึ่งข้อ ๑๗ให้ยกเลิกความในข้อ ๗๘ของระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ข้อ ๑๘ให้ยกเลิกความในข้อ ๘๐ของระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงินพ.ศ. ๒๕๔๒ ซึ่งแก้ไขเพิ่มเติมโดยระเบียบคณะกรรมการข้าราชการฝ่ายศาลปกครองว่าด้วยการเงินและการเก็บรักษาเงิน (ฉบับที่ ๓) พ.ศ. ๒๕๔๗และให้ใช้ความต่อไปนี้แทนข้อ ๘๐ให้สำนักบริหารการเงินและต้นทุนจัดทำงบการเงินประจำปีเสนอประธานผ่านเลขาธิการเพื่อให้ความเห็นชอบก่อนส่งให้สำนักงานการตรวจเงินแผ่นดินตรวจสอบภายในเก้าสิบวันนับแต่วันสิ้นปีงบประมาณของทุกปีประกาศณ วันที่ ๔ กันยายน พ.ศ. ๒๕๕๐อักขราทรจุฬารัตนประธานศาลปกครองสูงสุดประธานกรรมการข้าราชการฝ่ายศาลปกครองปริยานุช/ผู้จัดทำ๑๐ตุลาคม ๒๕๕๐[๑]ราชกิจจานุเบกษา เล่ม ๑๒๔/ตอนที่ ๕๗ ก/หน้า ๙/๒๑ กันยายน ๒๕๕๐